Jūsufs Fofana
Jūsufs Fofana (franču: Youssouf Fofana, dzimis 1999. gada 10. janvārī) ir Francijas futbolists, spēlē pussarga pozīcijā, pārstāv Francijas futbola izlasi. Kopš 2024. gada Fofana pārstāv Itālijas A sērijas komandu Milan. Iepriekš spēlējis Francijas komandās Strasbourg un Monaco. Francijas futbola izlases sastāvā debitējis 2022. gadā. Piedalījies 2022. gada FIFA Pasaules kausā un 2024. gada Eiropas čempionātā.